雞仔餅

雞仔餅原名小鳳餅，係一種廣東嘢食，原產自廣州河南嘅成珠樓。而家嘅雞仔餅用南乳、芝麻同冰肉整。

史 

清咸豐五年，怡和行行商伍紫垣接待一位外地客官，嗰個客官想試下啲廣東點心，咁啱得咁巧點心師傅唔響道，伍紫垣騰嗮雞嗰陣，婢女小鳳諗到條，將平日自己整嘅一種餅攞嚟招待客官，客官大人食過之後有讚無彈。事後，伍紫垣了解咗爾種餅嘅整法。原嚟，婢女小鳳次次將伍家接待客人嗰時食剩嘅冷飯菜汁整埋佢，加啲梅菜同麵粉做餅，烘乾之後攞嚟食。但係，呢隻餅居然甘香酥脆、油潤可口。伍紫垣受到啟發，就等成珠樓嘅師傅按返噉做，起個名叫「小鳳餅」。後嚟成珠樓用雞仔圖案做嘜頭，所以有「雞仔餅」呢個名。

攷 

唐餅
廣東食品